stanford-oval/wikipedia huggingface dataset:
יוזף הרטינגר
בתרבות הפופולרית

דמותו הוצגה לראשונה בסרט "ששת החודשים הראשונים בשלטון", הפרק השני של הסדרה התיעודית של ה-BBC עלייתם של הנאצים משנת 2019. הוא גולם על ידי כריסטופאס קוואליאוסקאס. הפרק מתאר את חקירת הרציחות בדכאו כשהיה סגן תובע המדינה של בוואריה.
הערות שוליים

1 2 3  Ryback, Timothy W. Hitler’s First Victims: The Quest for Justice, Vintage, 2015.
↑  Hans Beimler. "Im Mörderlager Dachau: 50 Todesfälle in Dachau (1933)". Bibliotheka Augustana. נבדק ב-30 בספטמבר 2019. {{cite web}}:  (עזרה)
↑  United States. Office of Chief of Counsel for the Prosecution of Axis Criminality (1946). Nazi Conspiracy and Aggression, Volume 3 (באנגלית). Washington DC: U.S. Government Printing Office.
↑  "1216-PS Concentration Camp Dachau: Special Orders (1933)". Harvard Law School Library Nuremberg Trials Project. נבדק ב-11 בספטמבר 2019. {{cite web}}:  (עזרה)
1 2  Seubert, Rolf; Döring, Jörg; Joch, Markus (2011). Mein lumpiges Vierteljahr Haft in Alfred Andersch Revisited. Berlin: Walter de Gruyter GmbH. pp. 97–104. ISBN 978-3-1102-6826-3. נבדק ב-3 באוקטובר 2019. {{cite book}}:  (עזרה)
1 2  Dr. Otto Gritschneder (1984). "Es gab auch solche Staatsanwälte: Juni 1933: Anklageschrift gegen Dachauer KZ-Kommandanten". Freiburger Rundbrief Section 8. נבדק ב-1 באוקטובר 2019. {{cite web}}:  (עזרה)
↑  Taylor, Frederick (2011). Exorcising Hitler: The Occupation and Denazification of Germany. London: Bloomsbury Publishing. pp. 282–287. ISBN 978-1408822128. נבדק ב-2 באוקטובר 2019. {{cite book}}:  (עזרה)
↑  Schmack, Otfried; Ostberg, Gisela; Kurth, Gerhard (1968). "Braunbuch Kriegs- und NAZI-verbrecher in der Bundesrepublik und in WestBerlin". Staatsverlag der Deutschen Demokratischen Republik. p. 192. נבדק ב-1 באוקטובר 2019. {{cite web}}:  (עזרה)
↑  Barbara, Distel; Wachsmann, Nikolaus; Steinbacher, Sybille (2014). Staatlicher Terror und Zivilcourage in Die Linke im Visier: Zur Errichtung der Konzentrationslager 1933. Göttingen: Wallstein Verlag. p. 105. ISBN 978-3-8353-2630-9. נבדק ב-3 באוקטובר 2019. {{cite book}}:  (עזרה)
↑  Rise of the Nazis - Series 1: 2. The First Six Months in Power (באנגלית בריטית), נבדק ב-30 באוגוסט 2020 {{citation}}:  (עזרה)
↑  "Rise of the Nazis -The First Six Months in Power". BBC. נבדק ב-30 באוגוסט 2020. {{cite web}}:  (עזרה)
| --- | --- |
בקרת זהויות :  NLI: 987007602414405171  PLWABN: 9810582483005606  GND: 118941275  ISNI: 0000 0000 1372 501X  LCCN: n91079715  NKC: mzk2013788978  NTA: 416437451  VIAF: 32795776   WorldCat (עם VIAF): 32795776
טרנטולה אדומת ברכיים מקסיקנית

| טרנטולה אדומת ברכיים מקסיקנית |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: פרווניתיים
סוג:: ברכיפלמה
מין:: טרנטולה אדומת ברכיים מקסיקנית
שם מדעי
 Brachypelma smithi ‏פיקארד-קמברדייג', 1897

טרנטולה אדומת ברכיים מקסיקנית (שם מדעי: Brachypelma smithi), היא מין של טרנטולה יבשתית הנפוצה בהרי סיירה מדרה במקסיקו. מדובר במין גדול ממדים ובעל תוחלת חיים ארוכה האופיינית למינים רבים של טרנטולה. מין זה מהווה בחירה פופולרית בקרב מגדלים.
תיאור

אדומת הברכיים הבוגרת היא בעלת גוף כהה, וכתמים כתומים על מפרקי הרגליים. המפרק השני כולו כתום-אדמדם. צבעיה של הטרנטולה מודגשים במיוחד לאחר השלת עורה. החלקים השחורים כהים מאוד, והמפרקים נוטים לגוון אדום.
אורך גופה של הנקבה הבוגרת כ-10 ס"מ ומוטת רגליה כ-15 ס"מ. משקלה של הנקבה כ-15 גרם. הזכר דומה בצורתו לנקבה, אך גופו קטן במעט, רגליו ארוכות יותר ובעלות זיזים בולטים המבחינים אותו מהנקבה. בעזרת זיזים אלה מונע הזכר מהנקבה לנשוך אותו בזמן ההזדווגות, שכן בדומה למינים שונים של עכבישים (דוגמת אלמנה שחורה), עלולות טרנטולות נקבות לאכול את הזכר במהלך ההזדווגות.
תוחלת חיים

אדומת הברכיים גדלה באיטיות, ומגיעה לבגרות מינית מאוחר יחסית. אורך חייה הממוצע של הנקבה נע בין 20 ל-30 שנה, ושל הזכר עד 10 שנים.
התנשלות

בדומה לכלל הטרנטולות, גם אדומת הברכיים היא מיגלומורפית וחייבת להתנשל על מנת לגדול. במהלך ההתנשלות מתחדשת קליפתה החיצונית של הטרנטולה, וגפיים חסרות מתחדשות בהדרגה מנשל לנשל. טרנטולה צעירה שטרם סיימה את תהליך הגדילה תשיל את עורה מספר פעמים בשנה, בעוד שטרנטולה בוגרת תשיל את עורה בערך אחת לשנה. לקראת ההתנשלות תרד רמת הפעילות של הטרנטולה המשמרת אנרגיה לקראת תהליך הנשל, והיא תפסיק לאכול. הכתם הבהיר בבטנה של הטרנטולה משחיר בהדרגה, דבר המעיד על קיומו של עור חדש מתחתיו. במהלך ההתנשלות תשכב לרוב הטרנטולה על גבה, ותשהה בתנוחה זו מספר שעות. בסיום התהליך תיוותר הטרנטולה כשעורה חדש ומבהיק, אך מקומט. הדם שיזרום לתוך העור החדש ימתח אותו. מאחר שניביה של הטרנטולה הם חלק מהשלד החיצוני שלה, עליה לחכות יומיים נוספים עד להתקשות השלד החיצוני החדש בטרם תוכל לחזור ולאכול.
התנהגות

בדומה לרוב הטרנטולות מהעולם החדש, אדומת הברכיים המקסיקנית בועטת מבטנה שערות צורבות כאשר היא חשה מאוימת. מדובר בשערות היוצרות גירוי ברקמות ריריות כגון עיניים וחלל הפה, כדרך להגנה מפני טורפים. דרך נוספת בה מתמודדת אדומת הברכיים עם טורפים היא באמצעות הנפת ארבע רגליה הקדמיות אל על בתנוחה מאיימת, הגורמת לטורף פוטנציאלי לתפוש אותה כגדולה יותר מכפי שהיא במציאות (בדומה לחתול המקמר את גבו כשהוא חש מאוים). אדומת הברכיים היא בעלת רעילות נמוכה לבני אדם, למעט במקרים של תגובה אלרגית. מין זה נחשב לרגוע, וכמעט ולא מוכרים מקרים שבהם מין זה נשך אדם.
אדומת הברכיים חופרת מחילות עמוקות באדמה. המחילות מסייעות להן להגנה מפני טורפים, ומשמשות כמסתור במארב לטרף. הנקבות יבלו את מרבית חייהן במחילות, הממוקמות לרוב באזורי צמחייה. פתח המחילה גדול אך במעט מגופה של הטרנטולה, ואורכה של המחילה הוא בערך פי שלושה ממוטת הרגליים של הטרנטולה. המחילה מובילה לתא שגודלו מספיק על מנת לאפשר לטרנטולה להתנשל בתוכו שממנו מובילה מחילה נוספת וקצרה יותר לתא שבו הטרנטולה נחה ואוכלת. כשהטרנטולה אוכלת או מטילה ביצים היא מכסה את פתח המחילה בקורים, עלים ואדמה.
הערות שוליים

↑  טרנטולה אדומת ברכיים מקסיקנית באתר הרשימה האדומה של IUCN
אדומת ברכיים בוגרת בגן החיות הזואולוגי של סנט לואיס
יאקוב סמיטס

| --- | --- |

 לידה:  9 ביולי 1855 רוטרדם, הולנד 
 פטירה:  15 בפברואר 1928 (בגיל 72) Achterbos, בלגיה 
 זרם באמנות:  Molse School 
 הושפע על ידי:  אסכולת האג, אנטון מוב, יוזף ישראלס, Albert Neuhuys 
 פרסים והוקרה:  מפקד של מסדר הכתר הבלגי 
 
יאקוב סמיטס (בהולנדית:Jakob Smits‏;  9 ביולי 1855 – 15 בפברואר 1928) היה צייר הולנדי-פלמי.
ביוגרפיה

הוא נולד כבן של מעצב. יאקוב למד ברוטרדם באקדמיה ועזר לאביו בעסקי העיצוב. מ-1873 עד 1876 למד באקדמיה בבריסל, ולאחר מכן במינכן (1878–1880), וינה (1880) ורומא (1880).
בשנת 1882 נשא יאקוב לאישה את בת דודתו אנטיה דוטייה קרמר. הם התיישבו באמסטרדם שם עבד סמיטס כצייר. הוא ביצע, בין היתר, משימות עבור המוזיאון ברוטרדם. מנישואיהם של יאקוב ואנטיה נולדו שני ילדים, תיאודורה ואנני. בשנת 1884 התגרשו בני הזוג.
יאקוב סמיטס עבר להארלם בצפון הולנד, והפך למנהל בית הספר לתעשייה ועיצוב. הוא הכיר את אלברט נויהויס, צייר בית הספר בהאג, ויחד הם ערכו טיולים לבלגיה. יאקוב סמיטס התרשם מהנוף הבלגי והתיישב באופן סופי באכטרבוס (מול) ב-1888. הוא שילם 2,000 פרנק בלגי עבור חווה קטנה. באותה שנה נשא לאישה את מלווינה דדיין, בתו של עורך דין מבריסל, שהפסידה את הירושה בגלל נישואים אלה.
ב-1897 הוא קיבל מדליית זהב במינכן ודרזדן, על ציוריו הגדולים בצבעי מים על רקע זהב. הוא גם צייר פורטרטים רבים, במיוחד של מלווינה ושל ילדיהם בובי, מרגריט וקובי.
בשנת 1899 פגע הגורל: תוך ימים ספורים הוא איבד את בתו אליס ואשתו. בשנת 1901 נשא סמיטס לאישה שלישית את ג'וסין ואן קאוטרן. באותה שנה ערך את תערוכת יחיד הראשונה שלו באנטוורפן.
שם הוא זכה לשבחים רבים מעמיתים ומבקרים, אך לא מצא קונים לעבודתו, מאוחר יותר באותה שנה, יצירה אחת שלו נרכשה על ידי המוזיאון של בריסל.
מצבו הכלכלי של סמיטס השתפר במקצת, אך לא לזמן רב. בשנת 1903 נהרסו שני הוריו עקב שוד וכתוצאה מכך היו לו תשעה בני משפחה לפרנס.
למזלו - לבקשת העירייה של מול, בשנת 1907 ארגן סמיטס תערוכה בינלאומית של אמנים שבאו לצייר נופים במול וסביבתה. השתתפו באירוע 68 ציירים שהגיעו מגרמניה, הולנד ואמריקה. כך נוצר המושג ״אסכולת מול״. ב-1910 פרסם סמיטס אלבום עם 25 תחריטים, שהוקדש למלכה אליזבת.
בפרוץ מלחמת העולם הראשונה, הפסיק סמיטס את עבודת האמנות שלו. הוא הפך לנשיא הוועדה לסיוע ואספקת מזון של קנטון מול. לאחר מלחמת העולם הראשונה הוא המשיך בעבודתו עם חזון וסגנון חדשים לחלוטין כחרט וצייר.
החל משנת 1923 מצבו הבריאותי הידרדר, וסבל מסרטן.
מוות ומורשת

ב-15 בפברואר 1928 סמיטס נפטר ממחלת לב ונקבר בחצר הכנסייה של עירו. על הקבר שלו ניצבת דמות של אם וילד מברונזה שיצר ג'ורג' מין. הוא קבור ליד אמנים אחרים מאסכולת מול.
יאקוב סמיטס שהפך לבלגי ב-1902, היה אביר במסדר לאופולד (1903), קצין במסדר הכתר (1919) ומפקד במסדר הכתר (1927).
אשתו השלישית, ז'וסין, שרדה אחריו עוד 28 שנים. לאחר מותה ב-1956 נמכר ביתם. בשנת 1977, הוסב הבניין למוזיאון העירוני על שם יאקוב סמיטס.
הערות שוליים

↑  E. Van den Bosch, Jakob Smits, Antwerpen, 1930.
↑  Jakob Smits, (tentoonstellingscatalogus), Venlo, (Museum van Bommel-Van Dam), 1976.
↑  I. Verheyen, F. Van Gompel, F. De Nave en I. Malomgré, Jakob Smits. Etser en Lithograaf. Catalogue Raisonné van het grafisch werk, Antwerpen, 1997.
| --- | --- |
בקרת זהויות :  NLI: 987007278101905171  BnF: cb13513263t (data)  BPN: 56506589  GND: 119040239  ISNI: 0000 0001 1588 218X  LCCN: n88606766  NTA: 071292810  RKD: 73558  SNAC: w67m4210  SUDOC: 050432354  ULAN: 500120627  VIAF: 5087835   WorldCat (עם VIAF): 5087835 
יאקוב סמיטס, אביב
טיילר בריז

| --- | --- |

טיילר בריז במופע האקסס של רסלמניה 31
 לידה:  19 בינואר 1988 (בן 36) פנטיקטון, קולומביה הבריטית, קנדה
 שם במה:  בריזי בלה מאט קלמנט מתיאס ויילד מייק דלטון מייק מקגארת' טיניי יאנג טיילר בריז
 משקל:  96 ק"ג
 גובה:  1.83 מטר
 לאום:  קנדי
 קריירה מקצוענית:  2007–2023 (כ־16 שנים) 
 מאמנים:  לאנס סטורם
 תרגילי סיום:  Beauty Shot
 מידע אישי
 בן או בת זוג:  Ashley Miller (2016–2019)  Allison Donato (2020–?) 
 מספר צאצאים:  1 
 
מתיאס קלמנט (באנגלית: Mattias Clement; נולד ב-19 בינואר 1988) הוא מתאבק קנדי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה טיילר בריז.
החיים שלפני

קלמנט נולד בקנדה והחל להתאמן באקדמיה של מתאבק ECW, WCW ו-WWE לשעבר, לאנס סטורם, בקלגרי.
קריירת היאבקות מקצועית > קריירה מוקדמת (2007–2010)

קלמנט ערך את הופעת הבכורה שלו בשנת 2007 בליגה שנקראה Power Zone Wrestling תחת השם מתיאס ויילד. הקרב הראשון של קלמנט הסתיים בניצחון על רייג' אוריילי ב-25 באפריל 2007. בשנת 2008 קלמנט החל להתאבק עבור ליגת NWA Extreme Canadian Championship Wrestling שנודעה בשם המקוצר שלה ECCW. שנתיים לאחר מכן התאבק בליגת Prairie Wrestling Alliance והקרב האחרון שלו בעבור הארגון ECCW היה ב-11 בספטמבר בהפסד לבילי סווייד.
קריירת היאבקות מקצועית > WWE > בכורה ברוסטר הראשי (2015–2016)

בריז הופיע לראשונה בתוכנית סמאקדאון ב-22 באוקטובר 2015 במסגרת התוכנית של המיז, כשהוא מוצג על ידי סאמר רה ותוקף את המתאבק דולף זיגלר. ב-9 בנובמבר בתוכנית Raw הפסיד בריז לדין אמברוז בקרב במסגרת הסיבוב הראשון של טורניר אליפות ה-WWE העולמית במשקל כבד. במהלך חודש נובמבר בריז המשיך את הפיוד שלו נגד זיגלר, מה שהוביל לקרב ביניהם באירוע סדרת ההישרדות, קרב שבו בריז יצא עם ידו על העליונה. לעומת זאת, זיגלר ניצח את בריז בתוכניות השבועיות של Raw וסמאקדאון ובעוד שני קרבות נוספים שסיימו את הפיוד ביניהם. באירוע הרויאל ראמבל 2016 בריז הודח על ידי רומן ריינס ו-AJ סטיילס, כשהוא שוהה בקרב במשך שתי דקות בלבד. ב-15 בפברואר בתוכנית Raw בריז השתתף בקרב מחומש שכלל את דין אמברוז, קווין אואנס, סטארדאסט ודולף זיגלר על האליפות הבין יבשתית, בקרב זה בריז היה זה שהוצמד לניצחון על ידי אואנס. ברסלמניה 32 הודח על ידי מארק הנרי במסגרת קרב הבאטל רויאל לזכרו של אנדרה הענק.
חיים אישיים

טיילר נישא למתאבקת אודרי מארי בחודש ספטמבר של שנת 2016.
אליפויות והישגים

הישגים בארגון ההיאבקות Florida Championship Wrestling - FCW
אליפות במשקל כבד של FCW (פעם אחת)
אליפות הזוגות של FCW (פעם אחת)  - עם ליאקי
הישגים בארגון ההיאבקות Prairie Wrestling Alliance - PWA
אליפות הזוגות של PWA (פעם אחת)  - עם דן מיירס
הישגים במגזין ההיאבקות Pro Wrestling Illustrated - PWI
PWI דירג אותו במקום ה-61 מתוך 500 המתאבקים הטובים ביותר לשנת 2015
הישגים בארגון ההיאבקות World Wrestling Entertainment - WWE
אליפות הזוגות של NXT (פעם אחת)  - עם פאנדנגו
יאקוב פרידריך פריס

| --- | --- |

 לידה:  23 באוגוסט 1773 Barby, הרפובליקה הפדרלית של גרמניה 
 פטירה:  10 באוגוסט 1843 (בגיל 69) ינה, הדוכסות הגדולה של סקסוניה-ויימאר-אייזנך 
 מקום לימודים:  אוניברסיטת לייפציג, אוניברסיטת פרידריך שילר 
 מוסדות:  אוניברסיטת היידלברג  אוניברסיטת פרידריך שילר 
 תחומי עניין:  פילוסופיה 
 עיסוק:  פילוסוף, מרצה באוניברסיטה, סופר 
 מדינה:  ממלכת פרוסיה 
 יצירות ידועות:  Neue oder anthropologische Kritik der Vernunft 
 
יאקוב פרידריך פריס (בגרמנית: Jakob Friedrich Fries)‏ (23 באוגוסט 1773 - 10 באוגוסט 1843) היה פילוסוף, מתמטיקאי ופיזיקאי גרמני.
קריירה אקדמית

יאקוב פריס נולד בעיירה ברי בסקסוניה-אנהלט, השכלתו הייתה דתית-נוצרית אך העמקה בלימודי פילוסופיה ובעבודותיו של עמנואל קאנט גרמה לו להתרחק מן הדת. הוא למד באוניברסיטאות של ינה ולייפציג כאשר בשנת 1805 הוזמן להיות פרופסור למתמטיקה ופילוסופיה באוניברסיטת היידלברג. בזמן עבודתו באוניברסיטה פרסם את אחת מן עבודותיו החשובות - "Neue Kritik der Vernunft", המהדורה השנייה והמורחבת פורסמה בשנים 1828-1831 (the Neue oder anthropologische Kritik der Vernunft).
פריס התנגד לדעותיו של פרידריך וילהלם שלינג ובשנת 1812 אף פרסם מאמר בנושא ("Von deutscher Philosophie, Art und Kunst").
בשנת 1814 ניסה פריס להתמנות לפרופסור לפילוסופיה באוניברסיטת ברלין, אך כשל.
אנטישמיות

פריס היה בעל דעות אנטישמיות, בשנת 1816 פרסם פריס מאמר בשם "על הסכנה הנשקפת לרווחתו ולאופיו של העם הגרמני מצד היהודים" ("Über die Gefährdung des Wohlstandes und des Charakters der Deutschen durch die Juden").
במאמר זה, שפורסם בכתב העת של אוניברסיטת היידלברג, הוא הציע מספר הצעות מעשיות להקטנת ממדי הסכנה: לבטל את מוסדות החינוך היהודיים; לעודד הגירת יהודים מגרמניה ולאסור על הגירת יהודים לגרמניה; לאסור נישואין בין יהודים לנוצרים; לאסור על יהודים להעסיק משרתים נוצרים (בייחוד משרתות); ולחייב את היהודים לענוד על בגדיהם ציון מזהה מיוחד, שיבחין אותם מהאוכלוסייה הכללית. הוא ציין שבהשפעת היהודים החומריות בחברה הגרמנית גדלה ולכן רצוי לבדל אותם מהחברה הגרמנית. מאמר זה היה בין היתר בסיס לפרעות "הפ-הפ" בשנת 1819.
פעילות פוליטית

בשנת 1816 בהיותו ביינה הוא פרסם מאמר "Von deutschem Bund und deutscher Staatsverfassung" בו הוא פנה לגרמנים צעירים. במאמר זה הוא צידד באיחוד גרמניה (שאז הייתה מחולקת למספר רב מאוד של מדינות). פעילותו של פריס הביאה לכך שפורסמו תקנות חדשות לגבי פעילות פוליטית באוניברסיטאות. בשל הדעות הפוליטיות שלו והשתתפותו במהומות הסטודנטים בשנת 1817 נאסר עליו ללמד פילוסופיה והוא המשיך ללמד מתמטיקה ופיזיקה בלבד.
בשנת 1818 אחד מתלמידיו של פריס רצח את המחזאי הגרמני אוגוסט פון קוצבו על רקע דעותיו הפוליטיות. במהלך החקירה נמצאו במסמכיו מכתבים שהוא קיבל מפריס. כתוצאה מכך בוטלו כל הרצאותיו באוניברסיטה, אך הוא המשיך לקבל את משכורתו. בהמשך, בהדרגה, הוא התחיל ללמד מחדש.
פריס היה מעורב בוויכוח עם גאורג וילהלם פרידריך הגל. בספרו קווי יסוד לפילוסופיה של המשפט הגל ציין שעבודותיו של פריס אינן מעמיקות דיו ולכן מסקנותיו אינן נכונות ומשטיחות את הגותו של קאנט. הגל גם מתח ביקורת על כך שפריס השתתף בפעילות הפוליטית של הסטודנטים, וראה בו מי שדוחה את השכל לטובת הרגש הסובייקטיבי והשרירותי, דבר מסוכן מבחינה פוליטית. יש לציין כי בניגוד לפריס הגל הציג עמדה פרו יהודית בספרו והדגיש את חשיבות הענקת הזכויות ליהודים, שכן ”היהודים הם בראש ובראשונה בני אדם.”.
פריס ענה שהגל מנסה להגן על המשטר הקיים ועל מעמדו במסגרת המשטר הנוכחי, האשמת שווא אותה הדהד קרל פופר בספרו "החברה הפתוחה ואויביה".
הערות שוליים

↑  שלמה אבינרי, הרצל, עמ' 39–40.
↑  קווי יסוד לפילוסופיה של המשפט, עורך פיני איפרגן, תרגום גדי גולדברג, הוצאת שלם, ירושלים, התשע"א 2011, עמ' 37.
↑  קווי יסוד לפילוסופיה של המשפט, עורך פיני איפרגן, תרגום גדי גולדברג, הוצאת שלם, ירושלים, התשע"א 2011, עמ' 8.
↑  פילוסופיה של המשפט, עמ' 238
| --- | --- |
בקרת זהויות :  NLI: 987007261447905171  PLWABN: 9810532091605606  BIBSYS: 98022780  BNE: XX1392545  BnF: cb123613290 (data)  CiNii: DA0358036X  GND: 11853601X  ICCU: MILV079288  ISNI: 0000 0000 8338 8338  LCCN: n81024588  LNB: 000229681  NKC: mzk2014829235  NLA: 36514398  NLG: 157724  NTA: 070480656  RERO: 02-A003265376  SELIBR: 285204  SNAC: w6pd0g2v  SUDOC: 032617593  Trove: 1265872  VcBA: 495/85208  VIAF: 2548699   WorldCat (עם VIAF): 2548699
יאקוב סילבסטר

יאקוב סילבסטר (בסלובקית: Jakub Sylvestr, נולד ב-2 בפברואר 1989) הוא כדורגלן סלובקי המשחק בעמדת החלוץ בקומארנו מהליגה הסלובקית השנייה.
קריירת מועדונים

סילבסטר נולד בבאנסקה ביסטריצה שבצ'כוסלובקיה (כיום בסלובקיה). כבר בגיל שמונה הצטרף למחלקת הנוער של יופייל דופלביס. בגיל 15 עבר לדוקלה באנסקה. לאחר כשנה, התגלה יאקוב ככישרון גדול וכאחד עם פוטנציאל גבוה, שצפוי להוליך את הכדורגל הסלובקי בעתיד, ונמכר למחלקת הנוער של סלובן ברטיסלאבה בה שיחק כשנתיים. בשנת 2007, חתם החלוץ הצעיר ל-4 שנים במועדון הפאר הסלובקי, ובו רשם 77 הופעות וכבש 13 שערים. החלוץ אף הושאל לחצי עונה לארטמדיה ברטיסלאבה בה הצטיין עם שבעה כיבושים ב-14 הופעות.
בשנת 2010 חתם סילבסטר בדינמו זאגרב הקרואטית. לאחר שנתיים חלשות בהן לא הרבה לקבל דקות משחק, חתם החלוץ בארצגבירגה אווה מהליגה הגרמנית השנייה. סילבסטר רשם שנתיים מוצלחות בגרמניה בהן כבש 23 שערים ב-66 הופעות ובעונת 2013/14 אף היה מלך השערים של הבונדסליגה השנייה. בשנת 2014 החזיק החלוץ הצעה בשווי 1.7 מיליון יורו מהרטה ברלין, אך העדיף לחתום באותו הסכום בנירנברג. בסילבסטר נתלו תקוות שהוא יסייע לקבוצה במאבקי העלייה לבונדסליגה, אלא שהקבוצה הציגה יכולת רעה, ובאמצע העונה הוחלף מאמן הקבוצה ומקומו של סילבסטר בסגל הלך ודעך, עד שהושאל לחצי עונה לפאדרבורן 07 בה לא כבש.
אחרי האכזבה בנירנברג, סילבסטר נדד עד לדנמרק לאולבורג מאמצע הטבלה. ב-1 בפברואר 2018 עם סגירתו של חלון ההעברות באירופה חתם יאקוב סילבסטר בבית"ר ירושלים לחצי עונה, עם אופציה לעונה נוספת.
ב-29 בינואר 2019 חתם סילבסטר בבני יהודה תל אביב, ושבוע לאחר מכן, ב-5 בפברואר 2019 שיחק במדיה במסגרת גביע המדינה. ב-10 בפברואר 2019 כבש שער ובישל שער נוסף בבכורה בליגת העל בכדורגל במדי בני יהודה בניצחון קבוצתו 4–0 על הפועל חדרה. ב-28 במאי 2019 סיים את חוזהו בקבוצה.
ב-22 בספטמבר 2019 חתם במועדון ספורט אשדוד. הוא ערך את הופעת הבכורה שלו בקבוצה ב-8 באוקטובר 2019, בהפסד הליגה 0–2 לעירוני קריית שמונה. ב-26 באוקטובר הבקיע את שער הבכורה במדי הקבוצה, בניצחון 2-4 על מכבי נתניה.
ב-23 בינואר 2020 חתם בהפועל חיפה כבש את שער הבכורה שלו בהפועל חיפה ב-25 בינואר במשחקו הראשון בקבוצה במשחק שנגמר בתיקו 2-2 בין הפועל חיפה להפועל רעננה.
באוקטובר 2020, סילבסטר חתם בצ'נאיין מהסופר ליג ההודית. ב-11 במרץ 2021 חתם בז'לגיריס וילנה הליטאית.
ב-9 בינואר 2023 חתם ברסוויה זשוב מהליגה הפולנית השנייה. ביולי 2023 חזר לישראל וחתם בסקציה נס ציונה.
ב-20 בפברואר 2024 חתם בקומארנו מהליגה הסלובקית השנייה.
קריירה בינלאומית

בשנת 2010 זומן סילבסטר לראשונה לנבחרת סלובקיה. הוא רשם הופעת בכורה ב-3 בספטמבר של אותה שנה, כמחליף בדקות הסיום של המשחק בו ניצחה סלובקיה 0–1 את מקדוניה במסגרת מוקדמות יורו 2012. בסך הכול הופיע שש פעמים במדי נבחרותו.
תארים

אליפות: 2008/2009
אליפות: 2010/2011, 2011/2012
הגביע הקרואטי: 2010/2011, 2011/2012
גביע המדינה: 2018/2019
הערות שוליים

↑  אופיר סער‏, יקוב סילבסטר נפרד מבני יהודה: "תקופה קצרה, אבל מרגשת", באתר וואלה, 28 במאי 2019
↑  עמית קרקו, ‏יאקוב סילבסטר חתם במ.ס. אשדוד עד סוף העונה, באתר ONE‏, 22 בספטמבר 2019
↑  תומר חבז, ‏רשמית: יאקוב סילבסטר חתם בסקציה נס ציונה, באתר ONE‏, 25 ביולי 2023
יואל סלע

| --- | --- |
אין תמונה חופשית
 לידה:  10 ביוני 1951 (בן 73) חדרה, ישראל 
 מידע כללי
 מדינה:  ישראל 
 ספורט
 ענף ספורט:  שיט תחרותי 
 
יואל סלע (נולד ב-11 ביוני 1951) הוא שייט ישראלי בעבר. השתתף ב-4 אולימפיאדות (מונטריאול 1976, לוס אנג'לס 1984, סיאול 1988 וברצלונה 1992) במדי נבחרת ישראל. הוא הספורטאי הישראלי הראשון שהשתתף ב-4 אולימפיאדות.
ביוגרפיה

באליפות העולם במפרשיות שהתקיימה ב-1971 בשרבור שבצרפת זכה באליפות ליחידים בדגם סוליטאר.
באולימפיאדת מונטריאול (1976) סיים סלע במקום 17 עם שותפו יהודה מעיין בשיט מפרשיות מדגם הולנדי מעופף.
בשל החרם האמריקאי על ברית המועצות, בשל הפלישה לאפגניסטן, אליו הצטרפה ישראל נמנע מסלע להשתתף באולימפיאדת מוסקבה (1980).
באולימפיאדת לוס אנג'לס (1984) סיים סלע במקום שמיני עם שותפו אלדד אמיר בשיט מפרשיות מדגם הולנדי מעופף. במהלך התחרות סיים הצמד הישראלי שלישי בשני שיוטים (שיוט שלישי ושיוט חמישי).
באולימפיאדת סיאול (1988) השתתף שוב עם אמיר, אך בשל יום הכיפורים שחל באחד מימי התחרות ויתרו על שיוט אחד (שיוט מספר שתיים) שבעזרתו יכלו אולי לזכות בשיוט טוב יותר ולשפר את הדירוג שלהם. במשחקים עצמם הם סיימו במקום רביעי בשיט מפרשיות מדגם הולנדי מעופף, המקום הגבוה ביותר שספורטאי ישראלי הגיע אליו באולימפיאדה עד אז וכך החמיצו מדליה אולימפית ראשונה לישראל. במדליית זהב זכה צמד מדנמרק, במדליית כסף זכה צמד מנורווגיה ובמדליית ארד זכה צמד מקנדה. במהלך התחרות סיים הצמד הישראלי בשני שיוטים מתוך שבעה במקום ראשון (שיוט רביעי ושיוט שישי).
באולימפיאדת ברצלונה (1992) סיים סלע במקום 20 עם שותפו אמיר בשיט מפרשיות מדגם הולנדי מעופף.
טליורייד (קולורדו)

| --- | --- |
שדרת קולורדו, מבט ממלון ניו שרידאן
שדרת קולורדו, מבט ממלון ניו שרידאן
 מדינה:  ארצות הברית ארצות הברית
 מדינה:  קולורדו קולורדו
 תאריך ייסוד:  10 בפברואר 1878
 שטח:  1.8 קמ"ר
 גובה:  2,667 מטרים
 אוכלוסייה:  ‏
  ‑ בעיירה:  2,607 (1 באפריל 2020)
  ‑ צפיפות:  1,291 נפש לקמ"ר (2010)
 קואורדינטות:  37°56′21″N 107°48′59″W﻿ / ﻿37.939153°N 107.816317°W﻿ / 37.939153; -107.816317
 אזור זמן:  UTC -7
 http://www.telluride-co.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טליורייד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טליורייד(למפת קולורדו רגילה) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.טליורייד(למפת קולורדו מוגדלת) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.טליורייד  he tabBackground:;tabBorder:#aaa;defaultTab:0;
צבעי הסתיו בטליורייד כפי שהיא נשקפת מאזור הסקי, 2010
מבט על הר בזמן נהיגה מעל לטליורייד באחת הדרכים הרבות סביבה. העיירה טליורייד שוכנת בעמק. בשמאל התמונה מפלי הינומת הכלה, כשתחנת הגנרטור על הצוק מעל.
טליורייד (באנגלית: Telluride) היא העיירה הגדולה ביותר ומושב המחוז במחוז סן מיגל בדרום-מערב מדינת קולורדו שבארצות הברית. על פי מפקד האוכלוסין של ארצות הברית משנת 2000 היו ביישוב 2,221 תושבים ובמפקד האוכלוסין של 2010 היו בעיירה 2,325 תושבים.
העיירה החלה כמחנה כורים על גדות נהר סן מיגל במערב הרי סן חואן. זהב נתגלה לראשונה בהרים שמעל טליורייד ב-1875 ובעקבות הגילוי קם היישוב שקדם לטליורייד. העיירה עצמה נוסדה ב-1878 בשם "קולומביה" (Columbia), אבל בשל הבלבול עם עיירה בקליפורניה באותו שם, שונה שמה לטליורייד ב-1887, בשל המינרל זהב טלוריד (AuTe2, טליורייד בהגייה האמריקנית) תרכובת של זהב וטלור המצוי במקומות אחרים בקולורדו. מינרל זה מעולם לא נתגלה בסמוך לטליורייד, ומכאן שהעיירה קרויה על שם מינרל שמעולם לא נכרה מסביבתה. עם זאת, במכרות שבאזור נתגלו תרכובות של זהב עם אבץ, עופרת, נחושת, כסף ועפרות זהב אחרות.
טליורייד שוכנת בקניון. הרים תלולים מיוערים וצוקים מקיפים אותה כשמפלי הינומת הכלה (Bridal Veil Falls) שוכנים בראש הקניון. הריסות של מכרות ישנים רבים מנמרות את מורדות ההרים. מעלית גונדולה חופשית מקשרת בין טליורייד לעיירה הנלווית מאונטיין וילאג' (Mountain Village), בבסיס אזור הסקי. טליורייד והאזור שסביבה מופיעים בהבלטה בתרבות הפופ. העיירה היא נושא לכמה שירי פופ. היא ידועה במיוחד בשל אתר הסקי והמורדות במהלך החורף, כמו גם מגוון הפסטיבלים בקיץ.
הנפה ההיסטורית של טליורייד (Telluride Historic District), הכוללת חלק נכבד מהעיירה, רשומה במרשם הלאומי של מקומות היסטוריים (National Register of Historic Places) והיא גם אחד מציוני הדרך הלאומיים ההיסטוריים של קולורדו (National Historic Landmarks in Colorado).
גאוגרפיה

טליורייד שוכנת בנקודה מבודדת ב-37°56′21″N 107°48′59″W﻿ / ﻿37.939153°N 107.816317°W﻿ / 37.939153; -107.816317 בהרי סן חואן בדרום-מערב קולורדו. שטחה 1.8 קילומטרים רבועים, כולו יבשתי. העיירה שוכנת 16 קילומטרים דרומית-מערבית ליוראי, אבל בשל הטופוגרפיה, אורכה של הדרך ביניהם היא כ-80 קילומטרים.
בצד המזרחי של העיירה יש שני מפלי מים: מפלי אינגרם (Ingram Falls) שניתן לראותם מהעיירה, ומימינם מפלי הינומת הכלה (Bridal Veil Falls), שלא ניתן לראותם מהעיירה, ושאליהם צמודה תחנת הכוח ההידרואלקטרית הינומת הכלה. תחנת הכוח נבנתה ב-1895 על מנת לספק חשמל למכרה סמלגר-יוניון. למשך זמן מה שכר אריק ג'ייקובסן את התחנה ושיקם את המבנה והגנרטור שבתוכה.
גאוגרפיה > דמוגרפיה

על פי מפקד האוכלוסין של שנת 2010 התגוררו בעיירה 2,325 תושבים ב-1,086 משקי בית, ו-436 משפחות. צפיפות האוכלוסייה הייתה 1,291 תושבים לקילומטר רבוע, והאוכלוסייה התחלקה ל-55.3% זכרים ו-47.2% נקבות. היו בעיר 2ת070 יחידות דיור.
90.5% מהאוכלוסייה היו לבנים, 0.4% אפרו-אמריקאים ו-1.1% אמריקנים ילידים. 9.4% היו ממוצא היספאני. ההכנסה השנתית הממוצעת למשק בית הייתה 51,938 $, כש-8.5% ממשקי הבית מתחת לקו העוני, כולל 7.1% מתחת לגיל 18 ו-6.9% בגיל 65 ומעלה.